इलाहाबाद. आमतौर पर माघ मेले की शुरुआत पौष पूर्णिमा के स्नान से होती है। इसके बाद अगला स्नान मकर संक्रांति का होता है। हालांकि, इस बार माघ महीने की शुरुआत से पहले ही मकर संक्रांति पड़ रही है। इसके करीब 10 दिन बाद माघ महीना शुरू होगा। इसके लिए प्रशासन तैयारियों में जुट गया है।
पौष पूर्णिमा स्नान के ठीक एक दिन पहले कल्पवासी मेला क्षेत्र में आ जाते हैं। दरअसल, हर साल प्रयाग में माघ मेले का आयोजन किया जाता है, जोकि एक महीने तक चलता है। मेले में कल्पवास करने वाले श्रद्धालु और अन्य साधू-संत आते हैं। ये लोग गंगा किनारे बने तंबुओं में रहते हैं। हर दिन संगम में नहाने के बाद भजन-कीर्तन करते हैं।
पौष पूर्णिमा से पहले पड़ती है मकर संक्रांति
सनातन धर्म के कैलेंडर के अनुसार, पौष पूर्णिमा के बाद मकर संक्रांति पड़ती है। इसके बाद मौनी अमावस्या का स्नान होता है। इस बार संक्रांति पहले होने के कारण कल्पवासी माघ मेले में पूर्णिमा पर तो आएंगे, लेकिन संगम में डुबकी नहीं लगा पाएंगे।
सूर्य की चाल पर निर्भर करता है मकर संक्रांति का स्नान
हिंदू पंचाग के अनुसार, मकर संक्रांति का स्नान पर्व सूर्य की चाल पर निर्भर करता है। 14 जनवरी को सूर्य मकर राशि में प्रवेश करेगा। इसी वजह से इसी दिन ये पर्व मनाया जाएगा। पौष पूर्णिमा का स्नान 24 जनवरी को होगा। सबसे अहम स्नान मौनी अमावस्या का होता है, जो 8 फरवरी को होगा। वहीं, बसंत पंचमी 13 फरवरी को मनाई जाएगी। माघी पूर्णिमा का स्नान 22 फरवरी को होगा।
महाशिवरात्रि पर भी उमड़ती है लोगों की भीड़
मेला प्रशासन की व्यवस्था महाशिवरात्रि तक रहती है। इस दिन भी हजारों की संख्या में श्रद्धालु संगम नगरी आते हैं और नदी में डुबकी लगाते हैं। इस बार महाशिवरात्रि 7 मार्च को मनाई जाएगी। 14 जनवरी को शुरू होने वाला माघ मेला सात मार्च को खत्म होगा।
इन पर्वों पर उमड़ेगी श्रद्धालुओं की भीड़
आगे की स्लाइड्स में देखें, संबंधित फोटो...
awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva